Rada školy pri ZŠ Moskovská 2, Banská Bystrica

**Výročná správa o činnosti Rady školy pri ZŠ Moskovská 2, Banská Bystrica**

**za kalendárny rok 2021**

Činnosť Rady školy bola aj v kalendárnom roku 2021 čiastočne ovplyvnená pandémiou ochorenia Covid-19. Z tohto dôvodu sa v roku 2021 členovia Rady školy stretli prezenčne len 1-krát a 1-krát prebiehalo zasadnutie online v priestore MS-Teams v zložení podľa prezenčných listín v súlade s platným Štatútom RŠ.

1. Zasadnutie rady školy sa uskutočnilo dňa 27.4.2021

*Obsahom zasadnutia bolo:*

1. Výročná správa o činnosti RŠ za kalendárny rok 2020.
2. Prezentácia výsledkov dotazníka Zvyšovanie kvality školy.

Na zlúčenom zasadnutí RŠ a rodičovského združenia boli členovia oboch združení podrobne oboznámení so záverečnou správou Analýzy súčasného stavu školy pre potreby projektu Zvyšovanie kvality školy, vypracovanou agentúrou QQ s.r.o. v školskom roku 2019/2020. Stav školy bol analyzovaný prostredníctvom dotazníkov, ktoré boli zamerané na 4 cieľové skupiny – žiakov 1. stupňa, žiakov 2. stupňa, pedagógov a rodičov, celkovo išlo o 753 respondentov. Na základe výsledkov prieskumu boli a sú pripravované opatrenia na zvýšenie kvality školy, ktoré sú postupne realizované.

1. Zasadnutie rady školy sa uskutočnilo dňa 21.10.2021

*Obsahom zasadnutia bolo:*

1. Zmena v zložení RŠ.
2. Správa o výchovno-vzdelávacej činnosti, jej výsledkoch a podmienkach školy, hospodárení školy za školský rok 2020/2021.
3. Plán práce školy a organizácia školy na školský rok 2021/2022, počty žiakov a počty tried, návrh školského vzdelávacieho a školského výchovného programu, návrh rozpočtu, pedagogicko-organizačné a materiálno-technické zabezpečenie výchovno-vzdelávacieho procesu.
4. VZN 4/2018 – rozdelenie školských obvodov.

Témy na diskusie:

* projekty, ktoré prebiehajú alebo sú pripravované na škole,
* SWAT analýza školy, dotazníkový prieskum Zvyšovanie Kvality školy,
* školská knižnica a jej ponuka kníh
* náklady školy na prevádzku.

Zamestnanci Základnej školy Moskovská 2, Banská Bystrica vytvárajú prostredníctvom školského vzdelávacieho programu efektívne prostredie pre rozvoj kľúčových kompetencií žiakov ako základu pre celoživotné učenie sa, rozvoj talentu a osobnosti žiakov, zapájanie sa do školských i medzi-školských projektov a zážitkové učenie sa, vzdelávanie žiakov so ŠVVP.

Rada školy bude aj naďalej presadzovať verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania, plniť funkciu verejnej kontroly, posudzovať a vyjadrovať sa k činnosti školy z pohľadu školskej problematiky a plniť všetky úlohy, ktoré jej vyplývajú zo štatútu rady školy vytvoreného v súlade so zákonom NR SR č.596/2003 Z. z. o štátnej správe v školstve a školskej samospráve a o zmene a doplnení niektorých zákonov a v súlade s ustanoveniami Vyhlášky Ministerstva školstva SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov.

Mgr. Katarína Riečanová

predseda RŠ

V Banskej Bystrici dňa 10.05.2022